alexandrainst/scandi-wiki huggingface dataset:
Syrekanttege

Syrekanttege Coreus marginatus, er en tege tilhørende kantteger (Coreidae).
I Norge finnes den på sør- og østlandet, men er også funnet i Sogn og Fjordane

Levevis 
Hunnen legger egg på planter og busker. Overvintringen er som egg. De voksne (imago) finnes fra juni til august.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.

Systematisk inndeling 

 Kantteger (Coreidae)
 underorden Teger (Heteroptera) 
 gruppe Coreoidea
 familie Kantteger (Coreidae)
 underfamilien Coreinae
 slekten Coreus 
 Coreus marginatus  (Linnaeus, 1758)

Referanser

Eksterne lenker 
 

Teger
Nebbmunner formelt beskrevet i 1758
Dyr formelt beskrevet av Carl von Linné
Johannes Lid

Johannes Lid (født 11. januar 1886 på Voss, død 29. september 1971) var en norsk botaniker og forfatter.

Familie
Han var sønn av gårdbruker Ola Lid og Maria Bjørgum, og bror av etnologen Nils Lid. I 1936 giftet Johannes Lid seg med kunstneren og illustratøren Dagny Tande Lid.

Studier og yrkesliv 
I 1912 tok han examen artium, og i 1924 fikk han graden cand.real. ved Universitetet i Oslo. I 1918 ble han assistent ved Norges landbrukshøgskole, og etter ett år i denne stillingen var han fra 1919 til 1956 konservator ved Botanisk museum i Oslo, det nåværende Naturhistorisk museum, Universitetet i Oslo. Han var leder for Norsk Botanisk Forening fra 1936 til 1942, og redaktør for foreningens publikasjoner.

Johannes Lid er best kjent for å ha skrevet oppslagsverket Norsk flora. Boka ble først utgitt i 1944, og har senere kommet i ny utgave med ca. 10 års mellomrom. Den 7. utgaven ble utgitt i 2005. Håndboka dekker ville planter i Norge. Boka har siden førsteutgaven vært regnet som standardverket for norsk flora. Den er illustrert av hans kone Dagny Tande Lid, som også markerte seg som illustratør og forfatter av andre verk.

Heder og æresbevisninger 
Innen botanikken har Johannes Lid gitt navn til arten lidii eller lidianum og slekta Lidia. Slektsnavnet ble brukt av den islandske botanikeren Áskell Löve og den svenske botanikeren Doris Löve i 1975 på noen arktiske arter i korsblomstfamilien. Artene i slekta Lidia oppfattes av de fleste taksonomer nå som tilhørende tuearveslekta (Minuartia) som f.eks. tuearve M. biflora.

I anledning UiOs 200-årsjubileum ble bygningen som huser Botanisk museum den 2. september 2011 offisielt døpt om til Lids hus, etter ekteparet Lid.

Bibliografi

Referanser

Litteratur

Eksterne lenker 
 Universitetsmuseenes nasjonale databaseprosjekt Museumsprosjektet, om Johannes Lid

Konservatorer
Norske botanikere
Norske forfattere
Nynorskforkjempere
Personer fra Voss kommune
Yongchang

Yongchang (kinesisk: 永昌县; pinyin: Yǒngchāng Xiàn) er et fylke i provinsen Gansu i Folkerepublikken Kina. Det ligger i byprefekturet Jinchang.

I 1999 var folketallet på  innbyggere.

Administrative enheter 
Storkommuner:
Chengguan (城关镇); Hexipu (河西堡镇); Xinchengzi (新城子镇); Zhuwangpu (朱王堡镇); Dongzhai (东寨镇); Shuiyuan (水源镇);
Kommuner:
Hongshanyao (红山窑乡); Jiaojiazhuang (焦家庄乡); Liuba (六坝乡); Nanba (南坝乡).

Samferdsel 
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Referanser

Eksterne lenker 
 Jinchang City 
 Hjemmesider

Yongchang
Jund Filastin

Jund Filastin (arabisk: جند فلسطين), «Det militære distrikt Palestina» var en av fire underprovinser i Ummayadenes og Abbasidenes Kalifat-provinser i Syria som ble organisert kort tid etter den arabiske erobringen av Levanten i 630-årene. Den ble til en viss grad bevart frem til Seljuk-invasjonene og korstogene sent på 1100-tallet. Provinsen omfattet området sør for Afula og Irbid, inkludert byene Nablus, Jerusalem, Jaffa, Hebron, Beit Jibrin, Ramla og Gaza (men omfattede ikke Galilea). Under Ummayyadene og Abbasidene lå hovedstaden først ved Lod – senere ved Ramla. Jerusalem ble administrativt viktig sent i Fatimid-perioden.

Eksterne lenker
 Kart over «Palestina under kalifene» med Jund-grensene på MidEastWeb.org

Historiske stater og riker i Midtøsten
Tidligere monarki
Islams historie
Stater og territorier etablert på 600-tallet
YtseJam Records

YtseJam Records er et semi-uavhengig plateselskap opprettet av Dream Theaters trommeslager Mike Portnoy

Selskapet ble startet i 2003 med formål å utgi Dream Theater-relatert materiale som normalt ikke vil bli utgitt som vanlig, for eksempel demoer og offisielle bootlegs.

Selskapet opererer gjennom sin nettside, hvor også musikkalbumene og DVD-ene selges. Navnet «YtseJam», uttales 'yit-see-jam,' er «Majesty» baklengs, som var det opprinnelige navnet for Dream Theater.

Utgivelser
Demo-album
Majesty Demos 1985-1986 (CD)
When Dream And Day Unite Demos 1987-1989 (CD)
Images And Words Demos 1989-1991 (CD)
Awake Demos 1994 (CD)
Falling Into Infinity Demos 1996-1997 (CD)
Train Of Thought Instrumental Demos 2003

Konsertalbum
Los Angeles, California 1998 (CD)
Tokyo, Japan 10/28/95 (CD) 
When Dream And Day Reunite (Los Angeles, CA 2004) (CD)
When Dream And Day Reunite (Los Angeles, CA 2004) (DVD)
Old Bridge, New Jersey 1996 (CD)
New York, New York 1993 (CD)
Bucharest, Romania 2002 (DVD)
Santiago, Chile 12/6/05 (DVD)

Studioalbum
2003: The Making of Scenes From A Memory (CD)
2009: The Making of Falling Into Infinity (CD)

Coveralbum
2003: Master of Puppets (CD) (Metallica coverlåter)
2003: The Number of The Beast (CD) (Iron Maiden coverlåter)
2006: Dark Side of the Moon (CD) (Pink Floyd coverlåter)
2006: Dark Side of the Moon (DVD) (Pink Floyd coverlåter)
2007: Made in Japan (CD) (Deep Purple coverlåter)
2009: Uncovered 2003-2005 (CD) (Diverse coverlåter)

Eksterne lenker
 
 Dream Theater hjemmeside
 Mike Portnoy hjemmeside

Plateselskaper fra USA
Plateselskaper etablert i 2003
Heavy metal-plateselskaper
2003 i USA
Getsemane

Getsemane (fra hebraisk: Gat-Schemen: oljepresse) er en hage ved foten av Oljeberget i Jerusalem på den andre siden av Kidrondalen. Getsemane er i henhold til kristen tradisjon og Det nye testamentet i Bibelen det stedet hvor Jesus oppholdt seg med disiplene for å be natten før korsfestelsen.

Hagen har gitt navn til store, personlige kriser som enkelte mennesker kan oppleve når man snakker om en Getsemane-kamp.

Getsemani er også navnet på en av de historiske bydelene i Cartagena de Indias som er et beskyttet UNESCO-minne.

Eksterne lenker 
 
 Om Getsemane, LightPlanet
 Om  Getsemane, Catholic Encyclopedia

Jerusalem
Bibelske steder
Bioingeniøren

Bioingeniøren er et vitenskapelig tidsskrift utgitt av Bioingeniørfaglig institutt. Bioingeniøren er godkjent av Universitets- og høgskolerådet som vitenskapelig tidsskrift, nivå 1. Bioingeniørfaglig institutt (BFI) er en selvstendig faglig enhet innen Norges Ingeniør- og Teknologorganisasjon – NITO.

Bladet er et allsidig fag- og aktualitetsblad for bioingeniører, og er det ledende fagtidsskriftet for medisinsk laboratorievirksomhet i Norge. Fagbladet Bioingeniøren holder medlemmene orientert om fagstyrets virksomhet, og er et forum for faglig diskusjon og helsepolitisk debatt.

Bioingeniøren kommer ut ti ganger i året og sendes gratis til instituttets medlemmer. Andre kan tegne abonnement.

Bladets redaksjon består av ansvarlig redaktør Grete Hansen og fagredaktør Kirsti Berg.

Eksterne lenker 
 Fagtidsskriftet Bioingeniøren 
 Norges Ingeniør- og Teknologorganisasjon – NITO

Norske vitenskapelige tidsskrifter
Nivå 1-tidsskrifter
City Nord

City Nord er et kjøpesenter i Bodø. Det ligger i bydelen Stormyra og eies av Coop Nordland SA. Per 27. januar 2019 er senteret på om lag 65 000 m2 og rommer 106 virksomheter. Det anses å være Nord-Norges største kjøpesenter målt i areal og omsetning.

Utbygginger og ombygginger

Den 12. november 1981 åpnet butikken «Domus Interiør» på stedet, og dette var starten på det som har utviklet seg til kjøpesenteret City Nord. Domus Interiør hadde et salgsareal på 5700 kvadratmeter. Seks år senere åpnet flere virksomheter i tilstøtende lokaler, blant annet «Bygg og Bo» og «Domus Mat». Etter en større utbygging stod City Nord klar til åpning den 1. september 1994. Nå hadde kjøpesenteret vokst til totalt 17 000 kvadratmeter. City Nord overtok en bygningsmasse på 4500 kvadratmeter fra NKL, og det ble bygget en direkte passasje fra Domus til Bygg og Bo. I 1998 ble kjøpesenteret igjen bygd ut. Det ble da laget et dekke over Bygg og Bo, slik at butikkvirksomheten i senteret omfattet i alt ca. 23 000 kvadratmeter. 

I november 2008 begynte enda en utbyggingsfase. Den 7. oktober 2010 åpnet Coop Obs, og det ombygde City Nord ble innviet den 10. november 2011, med butikker som totalt strakte seg over et salgsareal på 40 000 kvadratmeter. I forbindelse med denne utbyggingen ble det også bygd et parkeringshus på 18 000 kvadratmeter. Utbyggingen i 2011 kostet totalt om lag 550 millioner kroner. Den totale salgsarealet etter siste utbygging i 2015 er på om lag 65 000 kvadratmeter, og senteret huser per 2019 totalt 106 virksomheter.

Referanser

Eksterne lenker
 City Nord's hjemmeside

Byggverk i Bodø
Næringsliv i Bodø
Kjøpesentre i Nordland
Grunnrente

Grunnrente er avkastning av naturressurser. Grunnrente er et begrep fra økonomisk teori innført av Adam Smith, som også beskrev skatt på grunnrente som en skatt på en monopolinntekt. Verdien av visse innsatsfaktorer i en produksjonsprosess, kommer fra ressurser som ikke er knyttet til verdiskapningen i denne prosessen.

I Norge skattlegges grunnrente fra petroleumsutvinning og vannkraftverk, og det er foreslått å skattlegge grunnrente fra havbruk og vindkraftverk fra 2023.

Bakgrunn 
Når olje utvinnes i Nordsjøen, er for eksempel en stor del av verdien av denne prosessen ikke direkte knyttet til verdien av selve utvinningsprosessen. Det er verdien av olje i bakken, «urørt av hender», som representerer den største verdien. Slike verdier kan da regnes som fellesskapet eiendom, og grunnrenteskatt er en metode for å sikre at verdiene kommer tilbake til fellesskapet i form av skatter.

Et annet eksempel på dette er grunnrentebeskatningen av vannkraftsressurser og petroleumvirksomhet i Norge, som har følgende skattenivåer:

 Vannkraftverk: 25 % bedriftsskatt + 33 % grunnrenteskatt = 58 % totalskatt.
 Petroleumsvirksomhet: 25 % bedriftsskatt + 51 % særskatt (2014) = 78 % totalskatt.

Ulike norske næringsorganisasjoners forsøkte å redusere grunnrenteskatt for oljesektoren, og å unngå innføring av grunnrentebeskatning for oppdrettsnæringen i 2019. En offentlige utredning  i 2019, NOU 2019:18 «Skattlegging av havbruksvirksomhet» (Havbruksskatteutvalget), foreslo å innføre grunnrentebeskatning på fiskeoppdrett, da hadde allerede Høyre, Venstre, Fremskrittspartiet, Arbeiderpartiet og Senterpartiet sagt nei til grunnrentebeskatning av havbruk.

Høsten 2022 foreslo Jonas Gahr Støres regjering å innføre grunnrentebeskatning fra havbruk og vindkraftverk.

Se også 
 NOU 1992:34 «Skatt på kraftselskap» (Rødsethutvalget)
 Henry George

Referanser

Kilder 

 

Skatt
Rente
Emil Ovesen

Emil Joakim Ovesen var offiser i Frelsesarmeen og kaptein på Frelsesarmeens egen redningsskøyte «Catherine Booth».

For sin innsats fikk Emil Ovesen Grunnleggerens orden, den høyeste utmerkelse en salvasjonist kan få.

Referanser

Frelsesarméoffiserer
Xingren

Xingren (kinesisk: 兴仁县; pinyin: Xīngrén Xiàn) er et fylke i provinsen Guizhou i Folkerepublikken Kina. Det er understilt det autonome prefektur Qianxinan.

I 1999 var folketallet på  innbyggere.

Kulturminner
Jiaolegravene (Jiaole muqun, 交乐墓群) fra Handynastiets tid ble i 2006 oppført på Folkerepublikken Kinas liste over kulturminner.

Referanser

Eksterne lenker 
 Offisielle nettsider
 The Jiaole Tombs of Han Dynasty

Xingren
Worren

Worren er et etternavn. 295 personer heter Worren til etternavn i Norge (2015). Etternavnet kommer opprinnelig fra Voren gård i Ålesund. Det har senere utviklet seg til Vorren, og til slutt Worren.

Kjente personer 

 Arne Worren (f. 1924), professor i spansk
 Eva Da Guia Worren (f. 1978), deltaker i reality-serien Robinsonekspedisjonen i 2003

Se også 

 Warren

Referanser 

Etternavn
Chris Sharma

Chris Omprakash Sharma (født 23. april 1981 i Santa Cruz, California) er en profesjonell amerikansk fjellklatrer. Sharma er oppvokst i Santa Cruz i California som sønn av Gita Jahn og Bob Sharma.

Fjorten år gammel vant han Bouldering Nationals. Ett år senere gikk Sharma sin første rute gradert 5.14c, det høyeste nivået i det amerikanske graderingssystemet på den tiden.

I juli 2001 klatret Sharma ruten Realization, eller Biographie, (5.15a/9a+) i Ceüse i Frankrike, dengang ansett av mange som verdens hardeste rute (i ettertid er det bred aksept i klatreverdenen for at både 9a+ (Alexander Hubers Open Air, 1996), og muligens også 9b, allerede var klatret før Sharma gjorde sin førstebestigning av Biographie/Realization). Han har deretter etablert, førstebesteget eller repetert en lang rekke ruter som antas å være 5.15a og 5.15b (9a+/9b), deriblant La Rambla i Siurana, Spania, Es Pontas (en såkalt dypvannssolo-rute) i Mallorca, Jumbo Love i Clark Mountain, California og First Round First Minute i Margalef, Spania. I mars 2013 klatret Sharma sin hittil hardeste rute, da han gjorde første, og pr. juli 2018 eneste repetisjon av sitt eget prosjekt La Dura Dura, 9b+/5.15c, i Oliana i Catalonia. Ruta ble førstebesteget en måned tidligere av Adam Ondra, og var på den tiden regnet som den hardeste klipperute i verden.

I 2001 vant Sharma Boulderweltcup i München, men ble diskvalifisert etter å ha avlagt dopingprøve på THC. Sharma bosatte seg i Lleida i Spania i 2007. I 2008 var han i Norge på en foredragsturné. I 2013 opprettet Sharma et treningssenter i Santa Ana, California.

Et utvalg av Sharmas førstebestigninger

Priser 
 2008: Mammut Bouldering Championships
 2007: Mammut Bouldering Championships
 1999: X Games – Bouldering – Gullmedalje
 U.S. Bouldering Nationals

Filmografi (utvalg) 
 2009: Progression
 2008: The Fanatic Search
 2007: King Lines
 2006: Depth Charge
 2005: Big Game
 2005: Best of the West
 2001/2006: Dosage Vol. 1–4

Referanser

Eksterne lenker 
 
 
 

Fjellklatrere fra USA
Personer fra Santa Cruz (California)
Personer fra Inyo County i California
Seljebuskmåler

Seljebuskmåler (Hydriomena furcata) er en sommerfugl i gruppen av de egentlige målere  (Geometridae). Denne måleren finnes over hele Norge bortsett fra deler av Finnmark.

Utseende 
En middelsstor (vingespenn 23 – 30 mm), slank måler, svært variabel i fargen. Forvingen er oftest grågrønn med to smale, mørke tverrbånd og tallrike korte, svarte tverrstreker, men kan også være rødbrunlig på grunnfarge, eller ensfarget grå. Vingen har ofte en lys flekk nær ytterkanten, og noen ganger et markert, bredt, brunlig tverrbånd midt i vingen. Bakvingen er gråhvit. Larven er mørkgrå til svart, med smale, hvite lengdestriper på sidene av ryggen. Den har spredte, nokså lange, lyse børster.

Levevis 
Seljebuskmåleren finnes helst i skogkanter og andre steder der det vokser busker og småtrær. Larvene kan finnes på mange ulike busker og løvtrær, blant andre selje og blåbær. De voksne målerne flyr i juli – september, og kan dermed skilles fra den ellers meget like orebuskmåleren (Hydriomena impluviata) på flygetiden – orebuskmåleren flyr i mai – juni.

Utbredelse 
Arten finnes i den palearktiske sone og også i Nord-Amerika. I Norge er den vanlig over nesten hele landet, bortsett fra lengst nord og øst i Finnmark.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Hydriomena furcata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1784
Dyr formelt beskrevet av Carl Peter Thunberg
Fun Light

Fun Light (stilisert som FUN Light) er en serie sukkerfri leskedrikk-konsentrat fra Stabburet som kommer i flere forskjellige smaker. Saften er søtet med de kunstige søtningsstoffene aspartam, acesulfam K og stevia.

Smaker

Original
 Appelsin
 Arctic Blueberry (blåbær)
 Bringebær
 Bringebær Blåbær (Bringebær og blåbær)
 Eple Pære (Eple og pære)
 Fruktfest (champagnesmak)
 Jordbær
 Jordbær Kiwi (Jordbær og kiwi)
 Lemon Lime (sitron og lime)
 Mango Lime (mango og lime)
 Peach Passion (fersken og pasjonsfrukt)
 Pink Grape (rosa grapefrukt)
 Sitrusfest (sitrus)
 Sweet Lemon Guarana (sitron og guarana)
 Tropical (ananas og graviola)
 Wild Berries (skogsbærsmak)

Green
Søtet med stevia.
 Green Eple Pære (eple og pære)
 Green Bringerbær Granateple (bringebær og granateple)

Iste
I tillegg til saft får man også iste med sitron- eller ferskensmak som man blander med vann selv.

 Ice Tea Peach (fersken)
 Green Tea (grønn te)

Man får også kjøpt ferdigblandet Fun Light ferskeniste i 1 liters kartonger.

Squeeze
 Appelsin Mango (appelsin og mango)
 Bringebær Granateple (bringebær og granateple)

Næringsinnhold

Referanser

Eksterne lenker
 

Leskedrikker
Varemerker
Duncan MacKinnon

Duncan Mackinnon (født 29. september 1887, død 9. oktober 1917) var en britisk roer som deltok i OL 1908 i London.

Mackinnon ble olympisk mester i roing under OL 1908 i London. Han vant firer uten styrmann sammen med Collier Cudmore, James Angus Gillan og John Somers-Smith. Mannskapet representerte Magdalen College B.C.

Mackinnon tjenestegjorde som løytnant ved Scots Guards. Han døde under slaget ved Passchendaele under første verdenskrig.

OL-medaljer 
 1908  London -  Gull i roing, firer uten styrmann

Referanser

Eksterne lenker 
 

Britiske roere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Roere under Sommer-OL 1908
Olympiske medaljevinnere i roing
Gilbert Laws

Gilbert Umfreville Laws (født 6. januar 1870 død 3. desember 1918) var en britisk seiler som deltok i OL 1908 i London.

Laws ble olympisk mester med den britiske båten Dormy som vant 6-metersklassen. Mannskapet på båten besto av Laws, Thomas McMeekin og Charles Crichton.

OL-medaljer 
 1908  London -  Gull i seiling, klasse 6 meter

Eksterne lenker 
 

Britiske seilere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Seilere under Sommer-OL 1908
Olympiske medaljevinnere i seiling
Richard Dixon

Richard Travers Dixon (født 20. november 1865, død 14. november 1949) var en britisk seiler som deltok i OL 1908 i London.

Dixon ble olympisk mester med den britiske båten Heroine som vant 7-metersklassen. Mannskapet på båten besto av Dixon, Charles Rivett-Carnac, Norman Bingley og Frances Rivett-Carnac. Det var kun den britiske båten i 7-metersklassen, så mannskapet ble olympiske mestere uten å konkurrere.

OL-medaljer 
 1908  London -  Gull i seiling, klasse 7 meter

Eksterne lenker 
 

Britiske seilere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Seilere under Sommer-OL 1908
Fødsler i 1865
Dødsfall i 1949
Olympiske medaljevinnere i seiling
Personer fra Sydney
Green Reefers

Green Reefers () er et norsk rederi som eier 38 og opererer 45 fryseskip. Selskapet er basert i Bergen og opererer mest i Nord-Atlanteren, med terminaler i Swinoujscie, Polen, Kaliningrad, Russland, Klaipeda, Litauen, Måløy og Træna i Norge og Tampa i Florida, USA.

Selskapet er listet på Oslo Børs. De største eiere er Caiano (33,4 %), Seatrade Partship (25,0 %) og Norchem (10,0 %). Viktigste last er fisk fra Nord-Europa, juice fra Florida, frukt fra USA og kjøtt fra Brasil til Russland.

Norske rederier
Næringsliv i Bergen
Artikler i sjøfart-prosjektet
John Rhodes (seiler)

John Edward Rhodes (født 13. februar 1870 død 6. februar 1947)  var en britisk seiler som deltok i OL 1908 i London.

Rhodes ble olympisk mester med den britiske båten Cobweb som vant 8-metersklassen. Mannskapet på båten besto av Rhodes, Blair Cochrane, Arthur Wood, Henry Sutton og Charles Campbell. Det var fem båter i 8-metersklassen, to britiske, to svenske og en norsk. Cobweb vant de to første seilasene og den svenske båten Vinga den tredje og siste.

OL-medaljer 
 1908  London -  Gull i seiling, klasse 8 meter

Eksterne lenker 
 

Olympiske mestere for Storbritannia
Britiske seilere
Medaljevinnere under Sommer-OL 1908
Deltakere for Storbritannia under Sommer-OL 1908
Seilere under Sommer-OL 1908
Fødsler i 1870
Dødsfall i 1947
Olympiske medaljevinnere i seiling
Elvran

Elvran er en bygd i Lånke sogn i Stjørdal kommune i Trøndelag. Elvran er en jordbruksbygd langs elva Leksa i Leksdalen, flankert av utsiktspunktene Strætesfjellet og Bålhåmmåren. Fylkesvei 705 forbinder Elvran med Hell (12 km) og Stjørdalshalsen (15 km) i nordvest og med Selbu i sør (20 km).

Elvran skole har ca. 70 elever. Skolebygningen ble innviet høsten 2007. Elvran skolekrets inngår i Halsen ungdomsskolekrets.

Elvran kapell er en langkirke fra 1893 med 140 plasser.

Leksdal skytefelt ligger midt i bygda.

På Hoset, 6 km øst for Elvran kapell, er det registrert mange gravhauger, gravminner og jernvinneanlegg fra bronse- og jernalderen. Det var også gruvedrift i området fra slutten av 1800-tallet til 1916.

Referanser

Eksterne lenker 
 elvran.no
 Elvran IL
 Elvatun Grendahus

Lånke
Bosetninger i Stjørdal
Bygder og grender i Trøndelag
Frode Krohg

Frode Krohg (født 1952) er en norsk scenograf, rekvisitør og TV-produsent som har arbeidet både innenfor film og TV.

Krogh er utdannet innen teaterdesign ved New York University 1981–1982.

Han begynte karrieren i NRK i 1972, men fra 1974 til 1991 arbeidet han som rekvisitør og scenograf på norske spillefilmer. Han har arbeidet på filmer som Fru Inger til Østråt (1975), Operasjon Cobra (1978), Arven (1979), 1958 (1980), Fifty-Fifty (1982), Hockeyfeber (1983), Plastposen (1986), Blackout (1986), Giftige løgner (1992) og Hører du ikke hva jeg sier! (1995). 

På 1980-tallet begynte han å arbeide for NRK igjen og hadde scenografi på så ulike TV-produksjoner som Melodi Grand Prix, Senfredag, Spellemannprisen og TV-aksjonen. I 1995 ble han utdannet flerkameraproducer og har etter det vært producer på program som blant annet Go' elg, Puck, Valg 99, Sommeråpent (2000), Nyhetsblikk, Kronprinsbryllupet, Valg 2001, Redaksjon 21, I kveld og Dagsrevyen.

I 1986 ble han tildelt Amandaprisen i klassen beste scenografi for sin jobb med filmen Blackout.

Han er sønn av skuespillerinnen Sossen Krohg og kunstneren Guy Krohg, og oldebarn til Christian Krohg og Oda Krohg.

Referanser

Eksterne lenker 

Norske scenografer
Norske TV-produsenter
Personer fra Oslo
Vinnere av Amandas fagpriser
George Nevinson

George Wilfred Nevinson (født 3. oktober 1882, død 13. mars 1963) var en britisk vannpolospiller som deltok i OL 1908 i London.

Nevinson ble olympisk mester i vannpolo under OL 1908 i London. Han var med på det britiske vannpololaget som vant vannpoloturneringen. De spilte kun én kamp, finalen mot Belgia, som de vant med 9-2.

OL-medaljer 
 1908  London -  Gull i vannpolo, (Storbritannia)

Eksterne lenker 
 

Britiske vannpolospillere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Vannpolospillere under Sommer-OL 1908
Personer fra Wigan